שולי מועלם-רפאלי

שולמית (שולי) מועלם-רפאלי (נולדה ב-8 בפברואר 1965) היא פוליטיקאית ישראלית שכיהנה כחברת הכנסת מטעם מפלגת הבית היהודי. שולי מועלם-רפאלי נולדה בחיפה ב-1965, כילדה שמינית מתוך תשעה, למשפחת תורג'מן, שעלתה ממרוקו חודשיים לפני הולדתה. היא גדלה בשכונת נווה דוד והדריכה בתנועת בני עקיבא. שירתה בצה"ל כמורה חיילת. לה תואר ראשון בסיעוד בבית הספר לסיעוד שערי צדק, ותואר שני בהנדסת תעשייה וניהול באוניברסיטת בן-גוריון. עבדה כאחות וכמנהלת תחום ניהול סיכונים בבית החולים סורוקה בבאר שבע. הייתה מרצה באוניברסיטת בן-גוריון בנגב ומדריכת משלחות לפולין. בעלה הראשון, סגן-אלוף משה מועלם, ממנו יש לה שתי בנות, היה הקצין הבכיר ביותר שנהרג באסון המסוקים ב-4 בפברואר 1997. הספדה על בעלה, שכלל מניית ניגודים רבים ביניהם, בהם העובדה שהוא היה חילוני והיא דתייה, זכה לתהודה רבה. לאחר נפילת בעלה, כיהנה כסגנית ומ"מ יו"ר ארגון אלמנות ויתומי צה"ל, ופעילה בעמותת משפחות אסון המסוקים. הייתה ממובילות המאבק להמשך מתן קצבה לאלמנות צה"ל שנישאו בשנית. במסגרת זאת, לאחר שנישאה מחדש לד"ר אלי רפאלי, אב לשלושה, פיזיקאי העובד בתעשייה האווירית, ממנו יש לה שני ילדים נוספים, נמנעה מלרשום את נישואיה השניים במשרד הפנים, והמשיכה לקבל כספים כאלמנת צה"ל. עם שינוי החוק נעשתה זכאית למפרע לכספים שקיבלה. מכתביה לבעלה, שנכתבו לאחר מותו, יצאו בספר "מועלם, אהובי" (בהוצאת ידיעות אחרונות, 2001). בשנת 2012 התמודדה בבחירות הפנימיות במפלגת הבית היהודי לקראת הבחירות לכנסת ה-19, ללא הבעת תמיכה פומבית באחד המתמודדים לראשות המפלגה ושובצה במקום ה-12 ברשימה המשותפת עם האיחוד הלאומי-תקומה. ב-5 בפברואר 2013 הושבעה לחברת הכנסת. בכנסת זו שימשה כחברה בוועדת הכנסת, בוועדת החוקה, חוק ומשפט, בוועדה לקידום מעמד האישה ולשוויון מגדרי, בוועדה מיוחדת לפניות הציבור ובוועדת העבודה, הרווחה והבריאות. כן כיהנה כיושבת-ראש שדולת חברות הכנסת, השדולה לשוויון בבריאות והשדולה למען העגונות ומסורבות הגט. בשנת 2014 הציעה מועלם להפסיק להגיש אוכל לאסירים פלסטינים עד שאבו מאזן יכיר בישראל כמדינה יהודית. לקראת הבחירות לכנסת העשרים מועלם נבחרה למקום התשיעי ברשימת הבית היהודי. בבחירות זכתה הרשימה ב-8 מנדטים ומועלם נשארה מחוץ לכנסת. לאחר הבחירות יזם חבר הכנסת נפתלי בנט את "החוק הנורווגי הקטן" ולאחר קבלתו התפטר השר בנט מהכנסת העשרים על פי אותו חוק ומועלם נכנסה לכנסת ב-9 באוקטובר במקומו. לאחר שינון מגל פרש מהכנסת, שב בנט לכנסת, ומפלגת הבית היהודי לא ניצלה את החוק הנורווגי הקטן להכנסת הבא בתור ברשימה. מועלם כיהנה כחברה בוועדה לקידום מעמד האישה ולשוויון מגדרי, בוועדת העבודה, הרווחה והבריאות ובוועדה מיוחדת ליישום הנגשת המידע הממשלתי ועקרונות שקיפותו לציבור. בנובמבר 2015 מונתה מועלם-רפאלי ליו"ר סיעת הבית היהודי, לאחר שחבר הכנסת ינון מגל פרש מהתפקיד. וועדה מיוחדת לדיון בהצעת חוק הרשות הממשלתית להתחדשות עירונית ובסעיפים מהצעת חוק התוכנית הכלכלית ובתחילת דצמבר מונתה לחברה בוועדת החוץ והביטחון. הייתה חברה בהנהלת מתנ"ס גוש עציון. לאחר הכרזת הבחירות לכנסת העשרים ואחת פרשה מהבית היהודי והייתה שותפה עם נפתלי בנט ואיילת שקד להקמת מפלגת הימין החדש. היא שובצה במקום החמישי ברשימה שלא עברה את אחוז החסימה. לקראת הבחירות לכנסת העשרים ושתיים וה-23 הוצבה במקום ה-12 ברשימת ימינה ולא נבחרה לכנסת. ב-2 בספטמבר 2020 התפקדה מועלם-רפאלי למפלגת הליכוד. ושמה עלה כאחת המועמדות לשריון על ידי ראש הממשלה בנימין נתניהו ברשימת הליכוד לבחירות לכנסת העשרים וארבע. לקראת הבחירות לכנסת העשרים וחמש התמודדה בבחירות הפנימיות בליכוד במשבצת של מחוז יש"ע. באוגוסט 2023 הודיעה מועלם כי תתמודד על ראשות מועצה אזורית גוש עציון בבחירות שנועדו להתקיים ב-2023, אך כשבועיים קודם לבחירות, שנדחו לפברואר 2024 הודיעה על פרישתה ותמיכה בראש המועצה המכהן שלמה נאמן. חוק הקובע כי לא ניתן יהיה לגבות שכר טרחה בגין הגשת ערר בתביעות במסגרת חוק נכי רדיפת הנאצים. יזמה את "תקנות הבקעה" שתכליתן למנוע מפועלים פלסטינים בבקעת הירדן לתבוע את מעסיקיהם. באוקטובר 2016 יזמה הצעת חוק לתיקון סעיף 4ט לחוק התקשורת (בזק ושידורים) לסינון תכנים באינטרנט, המורה לכל ספקי האינטרנט בישראל לחסום אתרי אינטרנט פוגעניים, כשכל מי שמעוניין להחזירם יצטרך להגיש בקשה מפורשת בעניין. הצעת החוק לא התקבלה. חוק להסדרת ההתיישבות ביהודה והשומרון (נובמבר-דצמבר 2016, חוקק בפברואר 2017). תיקון לחוק איסור הפליה במוצרים, בשירותים ובכניסה למקומות בידור ולמקומות ציבוריים, האוסר הפליה מחמת גיל תיקון לחוק יסוד: ירושלים בירת ישראל ("חוק שריון ירושלים") - הצעת חוק המחייבת רוב של 80 חברי כנסת כדי לאשר מסירה של חלקים מירושלים לריבונות זרה. חוק המחיל את החוק הישראלי על מוסדות ההשכלה הגבוהה הישראליים ביהודה ושומרון ומכפיף אותם למל"ג הרגילה (מל"ג יו"ש בוטלה). החוק חוקק ביחד עם שר החינוך נפתלי בנט. חוק המסמיך את שר החינוך למנוע כניסה לבתי הספר של ארגונים הפועלים נגד שירות בצה"ל או נגד חיילי צה"ל. החוק חוקק ביחד עם שר החינוך נפתלי בנט. מועלם-רפאלי מתגוררת בנווה דניאל. במסגרת יום זכויות בעלי-החיים שהתקיים בכנסת ב-2017, סיפרה שהיא מקיימת אורח חיים צמחוני. מדיה וקבצים בנושא שולי מועלם-רפאלי בוויקישיתוף שולי מועלם-רפאלי, באתר הכנסת שולי מועלם-רפאלי, ברשת החברתית פייסבוק שולי מועלם-רפאלי, ברשת החברתית אקס (טוויטר) שולי מועלם-רפאלי, באתר כנסת פתוחה עפרה לקס, קדימה ולמעלה, באתר ערוץ 7, 15 באפריל 2010 עומרי אפרים ומורן אזולאי, האחרונה בכנסת, שולי מועלם: 'החיים סביב צה"ל', באתר ynet, 24 בינואר 2013 ח"כ שולי מועלם-רפאלי בתוכנית אנשים בלילה בגלי צה"ל-מראיין בן שני, ראיון באתר יוטיוב (אורך: 54:48) דוד בן בסט מראיין את שולי מועלם-רפאלי, "הנבחרים", באתר YouTube, ‏9 בינואר 2015 עוזיאל סבתו, מסתובבים בכנסת עם חה"כ מועלם, באתר ערוץ 7, 22 באוקטובר 2015 רפי רשף, "אינטימי" ראיון אחד על אחד עם שולי מועלם-רפאלי, באתר nana10‏, 15 במאי 2016 דוד בן בסט מראיין את שולי מועלם-רפאל, "הנבחרים", באתר YouTube, ‏11 בנובמבר 2016 ירדן בן גל הירשהורן, ‏המאבק המשותף של זהבה גלאון ושולי מועלם: מיגור תופעת הזנות בישראל, באתר onlife,‏ 13 בדצמבר 2016 רוית הכט, האם שולי מועלם־רפאלי תצליח לבטל את ההתנתקות?, באתר הארץ, 22 ביוני 2017 דוד בן בסט מראיין את שולי מועלם-רפאלי, "הנבחרים", באתר YouTube, ‏14 ביולי 2017 דוד בן בסט מראיין את שולי מועלם-רפאלי, "הנבחרים", באתר YouTube, ‏27 באפריל 2018 דוד בן בסט מראיין את שולי מועלם-רפאלי, "הנבחרים", באתר YouTube, ‏15 בפברואר 2019 שירית אביטן כהן, ‏"הכול לטובה", בעיתון מקור ראשון, 22 באפריל 2019 אתר ועדת הבחירות לכנסת ה-20,רשימת הבית היהודי טלי חרותי-סביר, אלמנות צה"ל נאבקות: "המדינה מבזה אותנו", באתר ynet, 1 במאי 2006 עדי כץ, "במכתבים היה מותר להוציא הכל, את כל הקישקעס". שולי מועלם חשבתי שאם אני מתמודדת כל-כך יפה הוא יחזור, באתר nrg,‏ 13 במאי 2002 שולי מועלם תתמודד על מקום ב"בית היהודי", באתר ערוץ 7, 9 ביולי 2012 עמיחי רובין, ‏מועלם: להפסיק להגיש אוכל לאסירים פלסטינים, באתר "סרוגים", 31 במרץ 2014 עמרי נחמיאס‏, מיישם את החוק הנורווגי: השר בנט התפטר מהכנסת, באתר וואלה, 7 באוקטובר 2015 לראשונה: אשה ממפלגת 'הבית היהודי' בועדת חוץ וביטחון, באתר "סרוגים", 9 בדצמבר 2015 משה ויסטוך, ‏עוזבת עם בנט שקד: שולי מועלם מצטרפת ל"ימין החדש", באתר כיפה, 29 בדצמבר, 2018 עמוד הפייסבוק הרשמי של מפלגת הליכוד, חברת הכנסת לשעבר שולי מועלם הצטרפה לליכוד, ‏02/09/2020 אלעד הומינר, ‏שולי מועלם מועמדת לשריון בליכוד, באתר כיפה, 29 בדצמבר 2020 16 באוגוסט 2023, טורפת את הקלפים? שולי מועלם מכריזה על התמודדות לראשות מועצת גוש עציון, באתר ערוץ 7 גיא עזרא, ‏שולי מועלם פרשה; זה המועמד שהיא תומכת בו, באתר "סרוגים", 12 בפברואר 2024 חזקי ברוך, "תקנות הבקעה" תיכנסנה לתוקף, באתר ערוץ 7, 13 באוקטובר 2016 חוק ההסדרה עבר בכנסת. בבית היהודי מאושרים: ״עשינו היסטוריה״, באתר חדשות 0404‏, 6 בפברואר 2017 הודעה באתר הכנסת, 20 בפברואר 2017. יקי אדמקר‏, הכנסת אישרה: החוק הישראלי יחול על המוסדות להשכלה גבוהה ביהודה ושומרון, באתר וואלה, 12 בפברואר 2018. חוק חינוך ממלכתי (תיקון מס' 17), התשע"ח-2018, באתר הכנסת יקי אדמקר‏, אושר בכנסת: שר החינוך יוכל לאסור כניסת "שוברים שתיקה" לבתי ספר, באתר וואלה, 17 ביולי 2018, חזקי ברוך, כעס בשמאל הקיצוני הכנסת אישרה את "חוק שוברים שתיקה", באתר ערוץ 7, 17 ביולי 2018 12 פוליטיקאים שלא ידעתם שהם צמחונים, באתר וואלה, 27 באוגוסט 2019